**З А П О В Е Д**

**№ РД-04-11922**

**гр. София, 07.09.2021 година**

На основание чл. 35, ал. 1 и ал.3, чл.41, ал.1 от Закона за противодействие на корупцията и за отнемане на незаконно придобитото имущество (ЗПКОНПИ), във връзка с § 2 от Допълнителните разпоредби на ЗПКОНПИ и чл. 3, ал.3 и ал. 4 от Устройствения правилник на Областните дирекции „Земеделие“

НАРЕЖДАМ:

**1.** Утвърждавам образци на декларации по чл. 35, ал. 1, т. 1 и т. 3 по ЗПКОНПИ, както следва:

**1.1.** Образец № 1 - декларация за несъвместимост по чл. 35, ал. 1, т. 1 от ЗПКОНПИ за липса на обстоятелствата по чл. 7, ал. 2 от ЗДС/ чл. 107а, ал. 1 от КТ;

**1.2.** Образец № 2– декларация за промяна в декларирани обстоятелства по чл. 35, ал. 1, т. 3 от ЗПКОНПИ;

**1.3.** Образец № 3 – Публичен регистър на декларациите по чл. 35 от ЗПКОНПИ, който се създава, актуализира и поддържа по утвърдения образец на интернет страницата на Областна дирекция „Земеделие“ – София-град.

**2.** В едномесечен срок при встъпване в длъжност и ежегодно (*до 15 май*) служителите в Областна дирекция „Земеделие“ – София-град подават декларации за имущество и интереси за предходната календарна година по чл. 35, ал. 1, т. 2 от Закона за противодействие на корупцията и за отнемане на незаконно придобито имущество пред органа по назначаване.

 2.1. Декларация по чл. 35, ал. 1, т. 4 от ЗПКОНПИ за промяна в декларирани обстоятелства в декларацията за имущество и интереси се подава в едномесечен срок от настъпване на промяната (в частта за интересите и за произхода на средствата при предсрочно погасяване на задължения и кредити).

 2.2. В срок до един месец от подаването на декларация за имущество и интереси служителят може да направи промяна в декларацията си, когато това се налага за отстраняване на непълноти или грешки в декларираните обстоятелства.

 2.3. Декларациите по ал. 1, т. 2 (*имущество и интереси*) и т. 4 (*за промяна*) от Закона, се подават по образец, утвърден от Комисията за противодействие на корупцията и за отнемане на незаконно придобитото имущество.

 2.4. Декларират се обстоятелства на основание чл. 37, ал. 1 от Закона за противодействие на корупцията и за отнемане на незаконно придобитото имущество.

 **3.** Декларациите по чл. 35 от ЗПКОНПИ се подават на хартиен и на електронен носител (записани на диск) в запечатан пощенски плик до директора на Областна дирекция „Земеделие“ – София-град.

 **4.** Декларациите подадени до директора на Областна дирекция „Земеделие“ – София-град се предават за регистриране в автоматизиравата деловодната система „Евентис“, наг-н Димитър Събев - Главен специалист „Човешки ресурси“,който води, поддържа и съхранява публичен регистър (Образец № 3). При негово отсъствие, описаните в т.4 от настоящата заповед дейности се извършват от директора на Дирекция „АПФСДЧР“. В регистъра се съхраняват подадените декларации по чл. 35, ал.1, т. 2 и т.4 от ЗПКОНПИ на хартиен и електронен носител, при спазване на изискванията на Закона за защита на личните данни, като по отношение на декларациите за имущество и интереси публична е само частта за интересите съгласно чл. 37, ал. 1, т. 12 - 14 от същия закон.

 **5.** Копие на подадените декларации се съхраняват в служебното досие на служителите, съгласно изискванията на чл. 17, ал. 2 от Закона за държавния служител.

 **6**. В едномесечен срок от изтичане на сроковете за подаване на декларациите или от назначаването на нов служител и при промяна на декларирани обстоятелства системният администратор на Областна дирекция „Земеделие“ – София-град публикува на интернет страницата на Областна дирекция „Земеделие“ – София-град декларациите на служителите и списък на служителите, които не са подали декларации в срок.

**7.** Декларация, подадена само на електронен носител, се смята за неподадена, освен когато е подадена в съответствие със Закона за електронния документ и електронните удостоверителни услуги.

 **8**. Отговорността за попълване и подаване на декларациите е на задължените по закона лица.

Неразделна част от Заповедта са Образец № 1 - декларация за несъвместимост по чл. 35, ал. 1, т. 1 от ЗПКОНПИ, Образец № 2– декларация за промяна в декларирани обстоятелства по чл. 35, ал. 1, т. 3 от ЗПКОНПИ и Образец № 3 – публичен регистър, в които се съхраняват подадените декларации по чл. 35, ал. 1, т. 2 и т. 4 от ЗПКОНПИ.

Копие от заповедта да се връчи на всички служители от Областна дирекция „Земеделие“ – София-град, за сведение и изпълнение.

Контрол по изпълнение на заповедта възлагам на директора на Дирекция „АПФСДЧР“.

**ИНЖ. ЯНКО ЯНКОВ**

*Директор на*

*Областна дирекция „Земеделие”- София - град*